Żewġ nisa Rumeni ngħataw sentenza ta' erba' xhur ħabs wara li serqu kartiera minn fuq turista fil-Belt Valletta. Genoveva Stoilova Nel u Ilyana Ilieva tressqu l-Qorti dalgħodu, akkużati li lura fil-21 ta' Ġunju, serqu kartiera mingħand turista minn ħanut tal-ħwejjeġ fi Triq Santa Luċija fil-Belt Valletta. Minkejja li d-difiża kkontestat il-validità tal-filmati tas-sigurtà, il-Maġistrat Joe Mifsud stqarr li l-filmati ma jħallux dubju fuq min kienu l-persuni li wettqu dan ir-reat. Il-Maġistrat Mifsud għalaq is-sentenza tiegħu billi stqarr li minkejja li pajjiżna hu magħruf għall-qalb tajba tiegħu, hu inaċċettabli li naċċettaw każijiet bħall dawn ikkawżati minn persuni barranin speċjalment meta r-reat seħħ fuq turista li ġiet tgawdi l-pajjiżna għal ftit jiem. Iż-żewġ nisa, li waħda minnhom qed tistenna tarbija, ġew ikkundannati 4 xhur ħabs kull wieħed.